Мамлекеттин ички компетенциясы

Мамлекеттин ички компетенциясы – мамлекеттин эларалык укуктук жөнгө салууга жатпаган укук жана милдеттеринин, ыйгарым укуктарынын жыйындысы. М. и. к. БУУ Уставында чагылдырылган кийлигишпөө принцибинин бир кошундусу болуп саналат. Ал «Бириккен Улуттар Уюмуна кандай гана мамлекеттин болбосун ички компетенциясындагы иштерге кийлигишүүсүнө жол бербейт» жана ал уюмдун мүчөлөрүнөн ушундай иштерди кароого берүүлөрүн талап кылбайт (БУУ Уставынын 2-ст., 7-п.). М. и. к. көлөмү жетиштүү кыймылда, анткени мамлекет эларалык келишимдер боюнча өзүнө анын ички жашоо чөйрөсүндөгү ыйгарым укуктарын чектөөчү жаңы милдеттенмелерди ала алат.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр